[pic] | EUROOPA ÜHENDUSTE KOMISJON |

Brüssel 25.4.2007

KOM(2007) 213 lõplik

2007/0080 (CNS)

Soovitus:

NÕUKOGU OTSUS

Bulgaaria ja Rumeenia ühinemise kohta Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelise kriminaalasjades vastastikuse õigusabi 29. mai 2000. aasta konventsiooniga

(komisjoni esitatud)

SELETUSKIRI

Bulgaaria ja Rumeenia 2005. aasta ühinemisaktiga[1] nähakse ette lihtsustatud süsteem Bulgaaria ja Rumeenia ühinemiseks konventsioonidega (ja protokollidega), mille liikmesriigid on sõlminud Euroopa Liidu lepingu artikli 34 (varem Euroopa Liidu lepingu artikkel K.3) või EÜ asutamislepingu artikli 293 alusel. Erinevalt varasemast ei ole enam vaja pidada läbirääkimisi ega sõlmida ühinemisprotokolle nende konventsioonidega (mis tähendaks ratifitseerimist 27 riigis): ühinemisakti artikli 3 lõikes 3 on sätestatud, et Bulgaaria ja Rumeenia ühinevad konventsioonide ja protokollidega ühinemisakti kaudu.

Ühinemisakti artikli 3 lõigetes 3 ja 4 on selleks sätestatud, et nõukogu võtab vastu otsuse, et määrata kindlaks kuupäev, alates millest kõnealused konventsioonid jõustuvad Bulgaaria ja Rumeenia suhtes, ning teha neis konventsioonides kõik kahe uue liikmesriigi ühinemise tõttu vajalikud kohandused (mille hulka kuulub igal juhul konventsioonide vastuvõtmine bulgaaria ja rumeenia keeles, et need versioonid saaks olla võrdselt autentsed). Nõukogu tegutseb komisjon soovitusel, olles konsulteerinud Euroopa Parlamendiga.

Ühinemisakti I lisas on loetletud seitse justiits- ja siseküsimustega seotud konventsiooni ja protokolli.

Nimekirja kuuluvad Euroopa Liidu lepingu artikli 34 alusel nõukogu koostatud Euroopa Liidu liikmesriikide vaheline kriminaalasjades vastastikuse õigusabi 29. mai 2000. aasta konventsioon ja Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelise kriminaalasjades vastastikuse õigusabi konventsiooni 16. oktoobri 2001. aasta protokoll.

Käesolev komisjoni soovitus nõukogu otsuse kohta on suunatud kohanduste tegemisele Bulgaaria ja Rumeenia ühinemise tõttu eespool nimetatud konventsiooni ja selle protokollidega vastavalt ühinemisakti artikli 3 lõikele 4.

2007/0080 (CNS)

Soovitus:

NÕUKOGU OTSUS

Bulgaaria ja Rumeenia ühinemise kohta Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelise kriminaalasjades vastastikuse õigusabi 29. mai 2000. aasta konventsiooniga

EUROOPA LIIDU NÕUKOGU,

võttes arvesse Euroopa Liidu asutamislepingut,

võttes arvesse Bulgaaria ja Rumeenia ühinemislepingut,

võttes arvesse Bulgaaria ja Rumeenia ühinemisakti (edaspidi „ühinemisakt”), eriti selle artikli 3 lõiget 4,

võttes arvesse komisjoni soovitust,[2]

võttes arvesse Euroopa Parlamendi arvamust[3]

ning arvestades järgmist:

(1) Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelisele kriminaalasjades vastastikuse õigusabi konventsioonile[4] (edaspidi „vastastikuse õigusabi konventsioon”) kirjutati alla 29. mail 2000. aastal Brüsselis ja see jõustus 23. augustil 2005.

(2) Vastastikkuse abi konventsiooni on täiendatud Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelise kriminaalasjades vastastikuse õigusabi konventsiooni 16. oktoobri 2001. aasta protokolliga[5] (edaspidi „vastastikuse õigusabi protokoll”), mis jõustus 5. oktoobril 2005.

(3) 2005. aasta ühinemisakti artikli 3 lõikes 3 on sätestatud, et Bulgaaria ja Rumeenia ühinevad konventsioonide ja protokollidega, mis on sõlmitud liikmesriikide vahel ning loetletud ühinemisakti I lisas, mis sisaldab muu hulgas ka vastastikuse õigusabi konventsiooni ja vastastikuse õigusabi protokolli. Need jõustuvad Bulgaarias ja Rumeenias nõukogu määratud kuupäeval.

(4) Ühinemisakti artikli 3 lõike 4 kohaselt teeb nõukogu kõnealuste konventsioonidega ja protokollidega ühinemise tõttu nõutavad kohandused,

ON TEINUD JÄRGMISE OTSUSE:

Artikkel 1

Vastastikkuse õigusabi konventsioon jõustub Bulgaaria, Rumeenia ja nende liikmesriikide suhtes, kelle suhtes konventsioon sel kuupäeval kehtib, järgmise kuu esimesel päeval pärast käesoleva otsuse vastuvõtmist. See jõustub Bulgaarias või Rumeenias ja muudes liikmesriikides päeval, mil vastastikkuse õigusabi konventsioon jõustub seoses teise asjaomase liikmesriigiga.

Vastastikkuse õigusabi protokoll jõustub Bulgaaria, Rumeenia ja nende liikmesriikide suhtes, kelle suhtes konventsioon sel kuupäeval kehtib, järgmise kuu esimesel päeval pärast käesoleva otsuse vastuvõtmist. See jõustub Bulgaarias või Rumeenias ja muudes liikmesriikides päeval, mil vastastikkuse õigusabi protokoll jõustub seoses teise asjaomase liikmesriigiga.

Artikkel 2

Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelise kriminaalasjades vastastikuse õigusabi konventsiooni bulgaaria- ja rumeeniakeelne tekst, mis on lisatud käesolevale otsusele, on autentsed samadel tingimustel kui vastastikuse õigusabi konventsiooni ja vastastikuse õigusabi protokolli tekst muudes ELi ametlikes keeltes.

Artikkel 3

Käesolev otsus jõustub järgmisel päeval pärast selle avaldamist Euroopa Liidu Teatajas .

Brüssel, […]

Nõukogu nimel

eesistuja

LISA Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelise kriminaalasjades vastastikuse õigusabi 29. mai 2000. aasta konventsiooni ja Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelise kriminaalasjades vastastikuse õigusabi konventsiooni 16. oktoobri 2001. aasta protokolli tekst bulgaaria ja rumeenia keeles

.

[1] ELT 2005 L 157, lk 203.

[2] ELT C […], […], lk […].

[3] ELT C […], […], lk […].

[4] EÜT C 197, 12.7.2000, lk 3.

[5] EÜT C 326, 21.11.2001, lk 2.